Helfte van ANC-komitee moet vroue wees | Nuus24
Bloemfontein – Die ANC sal Donderdag die lede van sy nuwe nasionale uitvoerende komitee (NUK) by die verkiesingskongres in Bloemfontein aankondig.
Die komitee, wat uit 80 lede bestaan, sal na verwagting senior lede soos Lindiwe Sisulu, asook junior lede soos Buti Manamela insluit. Die helfte van die komitee sal uit vroue bestaan volgens 'n nuwe reël wat die ANC by sy verkiesingskonferensie in 2007 aanvaar het.
'n Aankondiging hieroor was Woensdagaand verwag maar die konferensie was uitgestel nadat 'n waarskuwing van 'n haelstorm in Bloemfontein uitgereik is. Afgevaardigdes is van die twee tente na vaste strukture verskuif. Die deklarasie oor die konferensie sal ook Donderdagoggend gegee word, gevolg deur president Jacob Zuma se afsluitingstoespraak.Volg Nuus24 op Twitter.
Adriaan Vorster sê...
As ek reg onthou is die geld in trust gesit vir ander doeleindes en het niks met sy erflating aan familie lede te doen nie. Maar nou ja - dis die gesindheid wat die ANC gekweek het die afgelope 15 jaar - presies wat Madiba NIE wou gehad het nie. Soos iemand reeds genoem het - genadiglik besef hy nie meer wat om hom aangaan nie - dit sou hom briesend gemaak het.